Gandia acull el millor del voleibol valencià
25 setembre 2019

## Gandia acull el millor del voleibol valencià25 setembre 2019Última actualització: 14 juliol 2025

![](../gestion/img/CarolaWoodward_2805.JPG)  
  

La **regidora d’Esports, Lydia Morant,** acompanyada del **President de la Federació Valenciana de Voleibol, Arturo Ruiz González** i del **vicepresident del Club Voleibol Gandia, Daniel Martí**, ha anunciat que la nostra ciutat acollirà el pròxim dissabte la jornada final de la Copa Comunitat Valenciana, que organitza la FVBCV des de l’any 2015 i enfronta als equips valencians que hi participen a la Superlliga, Superlliga 2 i 1ª Divisió Nacional, tant masculins com femenins.

        Així, el **dissabte, 28 de setembre, a les 10 h, al Pavelló municipal d’esports**, tindran lloc les semifinals masculines, que enfrontaran al C.V.AC Almoradí i el C.V: Mediterrani Castelló. I al Servigroup Benidorm amb l’UBE l’Illa Grau Castelló. A les 12 h, les semifinals femenines: C.V. Elx – SONNEIL Benidorm i Volei Grau Castelló – UBE l’Illa Grau Castelló.

        A les 18 hores tindrà lloc la final masculina i a les 20 h la femenina, emmarcades dins la “Nit de l’Esport” del departament d’Esports de l’Ajuntament, amb motiu de la Setmana Europea de l’Esport.

        _“Cal agrair a la FVBCV que pense en Gandia perquè siga seu de la fase final, i al Club Voleibol Gandia la seua implicació per a fer-ho possible. Convide a la ciutadania en general, i als aficionats al voleibol en particular, a que acudisquen al pavelló dissabte a gaudir de l’elit valenciana d’aquest esport”_, ha assegurat Morant.    

        Per la seua banda, el president de la FVBCV ha agraït l’acollida de l’Ajuntament i del Club de Voleibol Gandia _“a la jornada final de la Copa. Pràcticament per a aquests equips representa el començament de la temporada. Un espectacle esportiu d’alt nivell que cal no perdre’s”_.

        Finalment, Martí ha agraït la confiança de la federació i ha recordat que _“portar equips d’aquest nivell a Gandia és un luxe difícil de repetir”_.

[Twittear](https://twitter.com/share)